**Balsavimas dėl projektų idėjų Šiauliams**

Kviečiame atiduoti savo balsą už labiausiai patikusias projektų idėjas Šiauliams

ir prisidėti prie miesto gerovės kūrimo – šiais metais galite rinktis net iš 12 projektų!

Balsuoti leidžiama tik vieną kartą. Nustačius, kad tas pats gyventojas balsavo elektroniniu būdu ir užpildė balsavimo lapą, galios tik elektroniniu būdu užpildytas balsas.

Balsavus kelis kartus elektroniniu būdu, įskaitomas tik vienas (paskutinis) balsas.

Susipažinti su visais projektais galite Šiaulių miesto interneto puslapyje, skiltyje „Svarbu“.

|  |  |
| --- | --- |
| **VARDAS, PAVARDĖ** |  |

|  |  |
| --- | --- |
| **GIMIMO DATA** |  |

|  |  |
| --- | --- |
| **DEKLARUOTA GYVENAMOJI VIETA** |  |

Apklausoje gali dalyvauti tik Šiaulių miesto gyventojai.

Nustačius, kad nesate Šiaulių miesto gyventojas, anketa bus anuliuojama.

|  |  |
| --- | --- |
| **ASMENS DUOMENŲ TVARKYMAS**  **Sutinku** | Šiaulių miesto savivaldybės administracija, juridinio asmens kodas 188771865, Vasario 16-osios g. 62, Šiauliai, tvarkydama mano asmens duomenis veikia kaip duomenų valdytojas. Administracija mano asmens duomenis (vardas, pavardė, gimimo data, deklaruota gyvenamoji vieta), tvarko asmens tapatybės nustatymo, asmens duomenų teisingumo patikrinimo, projektų idėjų finansavimo tikslų ir uždavinių įgyvendinimo, balsavimo procedūrų vykdymo tikslais ir mano sutikimo teisiniu pagrindu. |

|  |  |
| --- | --- |
| **ASMENS DUOMENŲ TVARKYMAS**  **Susipažinau** | Aš esu informuotas, kad turiu teisę atšaukti savo asmens duomenimis. Daugiau teisių ir apie savo asmens duomenų tvarkymą galiu rasti nuorodoje: <https://www.siauliai.lt/lt/list/view/asmens-duomenu-apsauga-1>. Asmens duomenų saugojimo terminas yra 1 metai nuo balsavimo už šiauliečių iniciatyvas pradžios t.y. 2021-12-21. Administracijos duomenų apsaugos pareigūno, į kurį galiu kreiptis dėl savo duomenų subjekto teisių įgyvendinimo bei kitų klausimų – Salomėja Buškienė, tel. 8 41 59 62 99, el. p. adresas [duomenuapsauga@siauliai.lt](mailto:duomenuapsauga@siauliai.lt) |

PAŽYMĖKITE **NE DAUGIAU KAIP 5** IDĖJAS.

Anketos, kuriose bus pažymėta daugiau idėjų, **bus anuliuojamos**.

|  |  |  |
| --- | --- | --- |
| **Eil. Nr.** |  | **Projekto idėja** |
|  |  | **Mažos vertės projektai (iki 50 tūkst. Eur)** |
|  |  | **Šiaulių miesto savivaldybės pastato apšvietimo sistemos modernizavimas.**  Modernizavus senos technologijos apšvietimo lempas ir jas pakeitus naujomis LED lempomis, šis projektas prisidėtų prie žaliojo kurso politikos, taupytų savivaldybės ir visų mokesčių mokėtojų lėšas. |
|  |  | **Prisikėlimo aikštės papildymas nerealizuotais trūkstamais elementais.**  Šiam projektui sulaukus gyventojų palaikymo, Prisikėlimo aikštėje būtų įrengti:   1. Prisikėlimo aikštės ekrano statinio želdiniai; 2. Laiptų suolai prie renginių aikštės fontano; 3. Aikštės ekrano statinio apžvalgos aikštelės informacinis porankis. |
|  |  | **Lieporių parko šunų vedžiojimo aikštelės atnaujinimas.**  Lieporių parko šunų vedžiojimo aikštelės modernizavimo projektu siekiama didesnio keturkojų ir parko lankytojų saugumo. Atnaujintame erdviame aptvare atsivertų puikios galimybės organizuoti įvairiausias šventes, edukacinius užsiėmimus, skatinant žmones bendrauti ir pažinti gyvūnus. |
|  |  | **Diskgolfas Šiauliuose (Dainų parke)**.  Įgyvendinus šį projektą, Dainų parke būtų įrengti diskgolfo krepšiai, paruošti takai nuo disko metimo iki krepšių. Diskgolfo parkas skatintų įvairių socialinių ir skirtingų amžiaus grupių žmones aktyviau leisti laisvalaikį, gerintų miesto bendruomenės fizinį aktyvumą bet kuriuo metų laiku bei skatintų domėjimąsi šia sparčiai populiarėjančia sporto šaka. |
|  |  | **Medelyno progimnazijos „Kiss&Ride“ automobilių stovėjimo aikštelė.**  Įgyvendinus šį projektą, būtų įrengta 70 m. Ilgio automobilių stovėjimo aikštelė Marijampolės g. ties Medelyno progimnazija. Aikštelėje vienu metu galėtų būti iki 28 automobilių, stovėjimo laikas - iki 15 min. Aikštelės įrengimas užtikrintų saugesnį Medelyno progimnazijos moksleivių atvykimą į mokyklą bei pašalintų susidarančias spūstis Marijampolės g. |
|  |  | **Naujos jaunimo poreikiams pritaikytos erdvės įkūrimas – projektas „Bozuokis į centriuką!“**  Šiuo projektu siekiama įrengti nemokamą, saugią, inovatyvią erdvę Šiaulių atvirame jaunimo centre, kuri veiktų visą parą visomis savaitės dienomis. Siekiama, kad šioje nemokamoje ir visą parą dirbančioje erdvėje jaunuoliai turėtų galimybes nuotaikingai bei naudingai praleisti laisvą laiką, įgytų naudingos patirties ir plėtotų efektyvaus bendravimo, bendradarbiavimo gebėjimus. |
| **Eil. Nr.** |  | **Didelės vertės projektai (nuo 50 tūks. Eur iki 150 tūkst. Eur)** |
|  |  | **Standartizuoto riedučių, paspirtukų, riedlenčių ir BMX dviračių parko įrengimas Lieporių parke**.  Įrengtos pusrampės ir rampos leistų rengti varžybas ir pritrauktų daug ekstremalaus sporto entuziastų bei prisidėtų prie šio sporto populiarumo augimo Šiaulių mieste bei apskrityje. Įrenginiai būtų mediniai, todėl būtų paprasta juos įrengti bei prižiūrėti. |
|  |  | **Skulptūrinės kompozicijos, atspindinčios sovietmečio Šiaulių jaunimo dvasinę rezistenciją, pastatymas.**  Kompozicijos vizualas yra keturių figūrų motyvas su aliuzija į revoliucinę muzikos grupę, kuri suteikė vilties Šiaulių miesto jaunimui sovietmečiu. Skulptūra papildytų bulvaro mažosios architektūros turinį, įkvėptų naująją kūrėjų kartą bei taptų išskirtiniu traukos centru Lietuvos bei užsienio turistams ir miesto svečiams. |
|  |  | **Žaliūkių mikrorajono pietinio pakraščio dalies, įtraukiant Vijolės upės prieigas su krantinėmis nuo perėjos iki perėjos, sutvarkymas.**  Šiuo projektu siekiama žaliąją zoną šalia gyvenamųjų namų pritaikyti kūrybinių veiklų edukacijoms bei meninių objektų ekspozicijoms gamtoje. Rezultatas, kurio siekiama šiuo projektu: estetiškos, edukacinės, ekspozicinės, etiškos ir ekologiškos erdvės atsiradimas Žaliūkių mikrorajone. |
|  |  | **Stasio Šalkauskio gatvės sutvarkymas bei pritaikymas visuomenės reikmėms, modernus šio filosofo atminimo bei idėjų įprasminimas.**  Šiuo projektu siūloma S. Šalkauskio gatvėje įrengti interaktyvius informacinius stendus, atspindinčius keturias prof. Stasio Šalkauskio įvardijamas visuminio ugdymo sritis. Taip pat prie Stasio Šalkauskio gimnazijos būtų įrengtas interaktyvus šviečiantis atminimo cilindras su Stasio Šalkauskio mintimis, tezėmis; istoriniame Šalkauskių šeimos sode būtų pasodinta simbolinė obelis. Šiuo projektu numatoma ir daugiau priemonių, kurios padėtų įprasminti prof. Stasio Šalkauskio atminimą. |
|  |  | **Lieporių parko teritorijos sutvarkymas ir naujų erdvių įkūrimas**.  Įgyvendinus šį projektą yra numatomi šie darbai:   1. Lieporių parko vandens telkinio išvalymas, 2. Pėsčiųjų takų bei Olimpinės mylios įrengimas pagal finansines galimybes; 3. 2 lauko klasių įrengimas; 4. Lieporių parke esančio kalnelio suformavimas, jį tinkamiau pritaikant žiemos pramogoms; 5. Parko apšvietimo pagerinimas pagal finansines galimybes. |
|  |  | **Bendras dviejų miesto bendruomenių projektas „Arčiau Tavęs“.**  Suvienijusios jėgas, dvi miesto bendruomenės siūlo atlikti šiuos darbus, kurie prisidėtų prie gyvenamosios aplinkos gerinimo:  1. Įrengti vaikų žaidimų, tinklinio ir futbolo aikšteles bei mažosios architektūros elementus Aido g. 25 kieme.  2. Įrengti naują taką Žuvininkų gatvėje nuo Vilniaus g. iki Šeduvos g. |